Αμπελοκορφάδες πιλάφι
Αμπελοκορφάδες είναι οι τρυφερές άκρες του αμπελιού, με διακεκριμένη γεύση. Ο Μάιος είναι η καλύτερη εποχή τους.
1 μεγάλο μάτσο αμπελοκορφάδες, το άσπρο και το τρυφερό πράσινο μέρος από 10 φρέσκα κρεμμυδάκια, ψιλοκομμένα, τα φυλλαράκια και τα τρυφερά κοτσάνια από 1 μάτσο άνηθο, ψιλοκομμένα, μια χουφτίτσα φύλλα δυόσμου, ψιλοκομμένα, 350 γρ. ρύζι Καρολίνα ή νυχάκι, 800 ml βραστό νερό, 1/2 φλιτζ. τσαγιού λάδι , αλάτι και πιπέρι
Πλένουμε το ρύζι στο σουρωτήρι.Βάζουμε στην κατσαρόλα το λάδι και τσιγαρίζουμε λίγο τα κρεμμυδάκια. Όταν αρχίσουν να μαραίνονται, ρίχνουμε τις κορφάδες, ανακατεύουμε 2 - 3 φορές και προσθέτουμε το ρύζι.Ανακατεύουμε για 3 - 4 λεπτά, αλατοπιπερώνουμε και ρίχνουμε το βραστό νερό. Όταν αρχίσει να πήζει το ρύζι, ρίχνουμε τον άνηθο και το δυόσμο και ανακατεύουμε απαλά.Αποσύρουμε το πιλάφι όταν είναι μελάτο και το σερβίρουμε με φρεσκοτριμμένο πιπέρι.
Λαχανικά,Ρύζι,Νηστίσιμα